Document ID: 32009R0148

KOMISJONI MÄÄRUS (EÜ) nr 148/2009,
20. veebruar 2009,
millega tunnistatakse kehtetuks 11 vananenud määrust ühise kalanduspoliitika valdkonnas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Hispaania ja Portugali ühinemisakti, eriti selle artiklit 175,
võttes arvesse nõukogu 4. novembri 1985. aasta määrust (EMÜ) nr 3117/85, millega nähakse ette sardiinide eest makstavate tasandushüvitiste üldeeskirjad, (1) eriti selle artiklit 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 3 lõiget 4 ning artikli 21 lõikeid 3 ja 4,
võttes arvesse nõukogu 26. novembri 1996. aasta määrust (EÜ) nr 2406/96, milles sätestatakse teatavate kalandustoodete ühised turustusnormid, (3) eriti selle artikli 2 lõiget 3,
võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (4) eriti selle artiklit 25, artikli 27 lõiget 6 ja artiklit 37,
ning arvestades järgmist:
(1)
Ühenduse õiguse läbipaistvuse parandamine on oluline osa parema õigusloome strateegiast, mida ühenduse institutsioonid rakendavad. Sellega seoses on asjakohane jätta kehtivate õigusaktide hulgast välja need õigusaktid, millel ei ole enam tegelikku mõju.
(2)
Järgmised ühise kalanduspoliitikaga seotud määrused, mis ametlikult siiski veel kehtivad, on vananenud:
-
komisjoni 6. detsembri 1985. aasta määrus (EMÜ) nr 3459/85, millega nähakse ette atlandi sardiinide eest antava tasandushüvitiste määramise üksikasjalikud eeskirjad. (5) Kõnealuse määruse mõju on ammendunud, kuna põhiõigusaktides on tehtud muudatusi, mis on vastuolus nimetatud õigusakti kohaldamisega;
-
komisjoni 4. veebruari 1986. aasta määrus (EMÜ) nr 254/86, millega kehtestatakse üksikasjalikud eeskirjad liikmesriikides, Hispaania ja Portugal välja arvatud, kohaldatavate koguseliste piirangute järkjärguliseks kaotamiseks Hispaania sardiini- ja tuunikalakonservide suhtes. (6) Kõnealuse määruse mõju on ammendunud, kuna see hõlmas üleminekuperioodi, mis nüüdseks on lõppenud;
-
komisjoni 13. detsembri 1990. aasta määrus (EMÜ) nr 3599/90, millega hüvitatakse liikmesriigi lipu all sõitvatele laevadele hariliku merikeele püügi peatamisega 1989. aastal tekitatud kahju. (7) Kõnealuse määruse mõju on ammendunud, kuna see määrus hõlmas ainult 1989. aastat;
-
komisjoni 16. detsembri 1991. aasta määrus (EMÜ) nr 3863/91, millega määratakse kindlaks Ühendkuningriigis teatavatel rannikualadel kohaldatav krabide turustuskõlblik miinimumsuurus. (8) Kõnealuse määruse mõju on ammendunud, kuna põhiõigusaktides on tehtud muudatusi, mis on vastuolus nimetatud õigusakti kohaldamisega;
-
komisjoni 22. aprilli 1994. aasta määrus (EÜ) nr 897/94, mis näeb ette ühenduse kalalaevade pideva asukohaseirega seotud katseprojekte käsitleva nõukogu määruse (EMÜ) nr 2847/93 üksikasjalikud rakenduseeskirjad. (9) Kõnealuse määruse mõju on ammendunud, kuna põhiõigusaktides on tehtud muudatusi, mis on vastuolus nimetatud õigusakti kohaldamisega;
-
komisjoni 22. juuli 1996. aasta määrus (EÜ) nr 1419/96, millega määratakse kindlaks kalmaari (Loligi patagonica) eest antava eraladustusabi suurus. (10) Kõnealuse määruse mõju on ammendunud, kuna põhiõigusaktides on tehtud muudatusi, mis on vastuolus nimetatud õigusakti kohaldamisega;
-
komisjoni 9. novembri 1999. aasta määrus (EÜ) nr 2378/1999, millega muudetakse määrust (EÜ) nr 1282/1999, millega nähakse ette tootjaorganisatsioonidele hüvitise maksmine 1. oktoobrist kuni 31. detsembrini 1998 töötlevale tööstusele tarnitud tuunikoguste eest. (11) Kõnealuse määruse mõju on ammendunud, kuna see määrus hõlmas ainult 1998. aastat;
-
komisjoni 25. mai 2000. aasta määrus (EÜ) nr 1103/2000, millega nähakse ette tootjaorganisatsioonidele hüvitise maksmine 1. juulist kuni 30. septembrini 1999 töötlevale tööstusele tarnitud tuunikoguste eest. (12) Kõnealuse määruse mõju on ammendunud, kuna see määrus hõlmas ainult 1999. aastat;
-
komisjoni 31. juuli 2000. aasta määrus (EÜ) nr 1702/2000 Hispaania lipu all sõitvatel laevadel tursapüügi keelustamise kohta. (13) Kõnealuse määruse mõju on ammendunud, kuna seda kohaldati 2000. aasta kvootide eraldamise suhtes.
-
komisjoni 26. märtsi 2001. aasta määrus (EÜ) nr 585/2001, millega nähakse ette tootjaorganisatsioonidele hüvitise maksmine 1. jaanuarist kuni 31. märtsini 2000 töötlevale tööstusele tarnitud tuunikoguste eest. (14) Kõnealuse määruse mõju on ammendunud, kuna see määrus hõlmas ainult 2000. aastat;
-
komisjoni 19. detsembri 2001. aasta määrus (EÜ) nr 2496/2001, millega nähakse ette tootjaorganisatsioonidele hüvitise maksmine 1. jaanuarist kuni 31. märtsini 2001 töötlevale tööstusele tarnitud tuunikoguste eest. (15) Kõnealuse määruse mõju on ammendunud, kuna see määrus hõlmas ainult 2001. aastat.
(3)
Õiguskindluse ja selguse huvides tuleks põhjenduses 2 osutatud määrused kehtetuks tunnistada.
(4)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kehtetuks tunnistatavad määrused
Määrused (EMÜ) nr 3459/85, (EMÜ) nr 254/86, (EMÜ) nr 3599/90, (EMÜ) nr 3863/91, (EÜ) nr 897/94, (EÜ) nr 1419/96, (EÜ) nr 2378/1999, (EÜ) nr 1103/2000, (EÜ) nr 1702/2000, (EÜ) nr 585/2001 ja (EÜ) nr 2496/2001 tunnistatakse kehtetuks.
Artikkel 2
Jõustumine
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. veebruar 2009

Labels: 10
11
15
6